312 Redempcio, Redempto, uel Redimere

Quamuis filii Israel redempti fuissent de seruitute Egipciata corporali ratione, cuius Moyses dixit Exod. 15[:13]: *Dux fuisti in misericordia populo quem redemisti*. Cum anima eorum fuit in tedio ex hoc quod non dum ad requiem peruenerant. Sic spriritualiter quamuis ante mortem Christi potuissent per legem a peccato preseruari, cum anime eorum in angustia erant quia non dum ad requiem peruenerant, sed moriente Christo, omnino purgate sunt et liberate anime bone, Psal. [54:19]: *Redimet in pace animam meam*. Fuit autem Christi redempcio commendabilis propter tria.

Primo, ratione precii, quia secundum 1 Pet. 1[:18-19]: *Non corruptibilibus, auro* et *argento, redempti estis de vana vestra*. Quod *sed precioso,* etc. Ideo voluit Christus redimere homines, amorem suum, a corruptibilibus /f. 97rb/ retraherent et ad ipsum redemptorem applicarent, Apo. 1[:5]: *Dilexit nos, et lavit nos in sanguine [suo]*, etc. Vnde Eusebius, multum mihi esse debet de Deo, quod opus suum me esse sentio. Sed multo plus est, quod ipsum transisse in pretium meum video. Cum igitur tam precioso munere ipsa redempcio agitur, ipse homo valere Deum videtur.

Secundo, redempcio est commendabilis ratione modi aduertit, enim, Deus. Quod nullus purus homo poterit genus humanum redimere, eo quod omnis homo fuerat debitor et obnoxius culpe. Ideo filius Dei factus est homo, Psal. [48:8]: *Frater non redimit, redimet homo, non dabit*. In cuius figura dicitur Exod. 6[:6]: *Ego Dominus qui* eduxi te *de ergastulo Ægyptiorum, redimam* te *in brachio* extento ad hoc. Enim factus est homo ut redimeret hominem brachiis extensis in cruce. Hic est aduertendum quod narrat Seneca, libro 1, *Declamationes* 6: Captus a piratis scripsit patri pro redempcione, non redimebatur. Archipirata filia fecit eum iurare ut eam duceret si liberaret eum, iurauit, liberatus est. Illa, relicto patre, secuta est eum. Duxit eam in vxorem. Pater eius quia noluit eam dimittere. Abdicat eum, ipse contradicit.

Tercio, est commendabilis ratione terminum, Apo. 5[:9-10]: *Redemisti nos Deo in sanguine tuo … et fecisti nos*, etc.

¶ Nota hic quomodo et qualiter redempti sumus Christi sanguine. Vnde Augustinus, *De Trinitate*, libro 13, c. 30, cum in Christo diabolus nichil dignum morte inueniret ipsum. Tamen occidit iniuste et ideo genus humanum de manu diaboli redemit. Exemplum ad hoc, si Dominus concederet seruo suo de filia sua sub nemore quod inceptum esset ad edificium, si vltra concessum manuus extenderet iustum foret quod primam substantiam perderet. Sic fit inter Deum et diabolum. Nam deficientibus primis parentibus nostris concessit Deus diabolo super homines pictores quia inepti erant ad edificacionem ciuitantis celestis inter quos subito succreuit vnus in similitudnem carnis peccati ad quem diabolus manum extendens occidit eum. Et ideo ius perdidit in omnes Christo credentes. Vnde dicitur in Psal. [71:14]: *Ex usuris et iniquitate redimet animas eorum, et honorabile nomen eorum coram illo*. Quia enim peccata in nobis aut sunt per suggestionem diaboli aut per exteracionem animi propreii ea in que incidimus.

Primo modo, proueniunt ex vsuris, nam vsura est vbi plus soluitur quam recipitur. In peccato autem recipitur vna modica delectacio et momentanea et soluitur pena eterna.

¶ Item, peccata modo solummodo sunt in anima sed puniuntur similis in anima et in corpore. Christus ergo has vsuras pro nobis soluit quando existens sine peccato in cruce pati. Voluit de hiis autem in que incidimus ex iniquitate nostra dicitur Ysai. 50[:1]: *Ecce in iniquitatibus vestris* venundati *estis*. Numquid abbreuiata est manus Deum ut non possit redimere aut non est virtus in me ad liberandum liberauit vtique nos in cruce quo ad omnem sufficienciam, sed quo ad efficaciam opertet quod nos aliquid opponamus, Dan. 4[:25]: *Peccata tua elemosinis redime, et iniquitates* *in misericordiis pauperum*. Dixit Daniel ad Balthasar, *Misericordia* enim *et veritate redimitur iniquitas*, Prou. 16[:6]. Igitur applicemus illud modicum quod possumus de misericordia et veritate ad magnam Dei misericordiam et tunc Dei misericordia dicitur in nobis capiet effuum.